KISKŐRÖS VÁROS POLGÁRMESTERE

E L Ő T E R J E S Z T É S

(a Képviselő-testület 2009. április 29-i ülésére)

TÁRGY:
ÖSSZEFOGLALÓ JELENTÉS AZ ÖNKOTMÁNYZAT 2008. ÉVI BELSŐELLENŐRZÉSÉRŐL ÉS A FELÜGYELT KÖLTSÉGVETÉSI SZERVEK PÉNÜGYI-GAZDASÁGI ELLENŐRZÉSÉRŐL

Helyi önkormányzatok és szerveik hatásköréről szóló 1991.évi XX. törvényben foglaltak szerint a Képviselő-testületnek meghatározott időszakonként át kell tekintenie az általa alapított és fenntartott költségvetési szervek ellenőrzésének tapasztalatait.

A helyi önkormányzatokról szóló többször módosított 1990. évi LXV. Törvény 92. § (10) bekezdése alapján a polgármester a tárgyévre vonatkozó - külön jogszabályban meghatározott - éves ellenőrzési jelentést, valamint az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést - a tárgyévet követően, a zárszámadási rendelettervezettel egyidejűleg - a képviselő-testület elé terjeszti.

A Polgármesteri Hivatal belső ellenőrzéséről, illetve az önkormányzat felügyelete alá tartozó költségvetési szervek felügyeleti jellegű vizsgálatairól készített 2008. évi éves összefoglaló ellenőrzési jelentést tartalmazza az előterjesztés. 

Az éves ellenőrzési jelentés tartalmára vonatkozó előírásokat a költségvetési szervek belső ellenőrzéséről szóló 193/2003. (XI. 26.) Korm. rendelet (Ber.) 31. § (3) bekezdése részletesen rögzíti. A Korm. rendelet a belső ellenőrzési vezető feladataként írja elő a rendelet 31. §-ában foglalt tartalmi követelmények, valamint a pénzügyminiszter által közzétett módszertani útmutató szerinti éves ellenőrzési jelentés készítési kötelezettségét.

I. A belső ellenőrzés által végzett tevékenység bemutatása
Az ellenőrzési tervben megfogalmazott feladatok teljesítésének értékelése, a tervtől való eltérés indokai.

A 2008. évi ellenőrzési munkatervet a Képviselő-testült a 127/2007. (XI. 21.) sz. Képviselő- testületi határozatával hagyta jóvá, az Ötv. 92. § (6) bekezdés előírásainak megfelelően. A jóváhagyott ellenőrzési terv 14 feladatot határozott meg, amely az önkormányzat felügyelete alá tartozó részben önállóan gazdálkodó intézmények felügyeleti jellegű pénzügyi-gazdasági ellenőrzését, utóvizsgálatát, valamint a Hivatal belső ellenőrzési feladatait tartalmazta.

A 2008. évben bekövetkezett szervezeti átalakítások következtében a beszámolási időszakban a 2008. évi munkatervtől eltérően valósultak meg a vizsgálatok. 2008. január 31. napjával, illetőleg 2008. november 1. napjától munkakört/feladatot ellátó személyében történt változás. A 2008. évben nem került sor „Az intézmények 2008. évi költségvetés tervezésének ellenőrzése; 2007. évi normatív állami támogatások elszámolásának felülvizsgálata az önkormányzat intézményeinél; Az intézmények 2007. évi pénzmaradványának felülvizsgálata; Kiskőrös Város Önkormányzata intézményei pótelőirányzati igényének ellenőrzése; Személyi juttatások előirányzatával való gazdálkodás ellenőrzése a Városi Sportigazgatóságnál” témájú ellenőrzésekre. 

Az elvégzett 10 ellenőrzésből 1 átfogó-, 1 téma-, 7 cél- és 1 utó ellenőrzés volt.

A Hivatalnál és az intézményeknél végrehajtott ellenőrzéseket a korábbi évek gyakorlatának megfelelően, illetve az EU-konform új, a belsőellenőrzésekre vonatkozó követelmények figyelembevételével végezték az ellenőrök. A 2008. évben megvalósult vizsgálatok középpontjában a költségvetésben prioritásként meghatározott gazdálkodási elvek érvényesülése és a jogszabályokban megfogalmazott elvárások teljesítése szerepelt.

A belső ellenőr feladatait a jogszabályi követelményeknek megfelelően, a belső ellenőrzésre vonatkozó belső előírások alapján, az ellenőrzési terv, nemzetközi belső ellenőrzési standardok, a pénzügyminiszter által közzétett módszertani útmutatók és a jegyző által jóváhagyott belső ellenőrzési kézi könyv, valamint a jegyző által a konkrét ellenőrzésre kiadott ellenőrzési programok és megbízólevelek alapján végezte. 

Jelentést a jogszabályi előírásoknak, a nemzetközi és nemzeti ellenőrzési standardoknak megfelelően készítette el, melyek a szabályszerű, hatékony munkavégzés biztosítása érdekében megvalósítható ajánlásokat, javaslatokat tartalmaztak.

A revizor ellenőrzési munkáján túl a felmerülő problémák kezelésére vonatkozóan tanácsokat adott, s törekedett az aktuális jogszabályi változásokról való tájékoztatásra is.
Az ellenőrzés személyi és tárgyi feltételei, a tevékenységet elősegítő és akadályozó tényezők

Kiskőrös Város Önkormányzata a 2008-es költségvetési évben február 1., valamint november 1. napjától munkakört/ feladatot ellátó személyében történt változás. A revizor a Ber.-ben leírt általános szakmai követelményeknek megfelelt. 

A belső ellenőr helye szervezeti hierarchiában a jogszabályi előírásoknak megfelelő volt, munkáját közvetlenül a jegyzőnek alárendelve végezte. Az éves ellenőrzési munkaterv kidolgozásakor a Hivatal vezetője és az ellenőr között egyetértés mutatkozott.

Az ellenőrzés során a jogszabályban meghatározott összeférhetetlenség nem merült fel, így az ellenőr befolyástól mentesen, tárgyilagosan, felelőséggel állította össze jelentéseiket.

A belső ellenőr munkavégzéséhez szükséges alapvető tárgyi feltételek rendelkezésre álltak.

A belső ellenőrzésekről a revizor nyilvántartást vezetett. 

Az ellenőrzések fontosabb megállapításai
1. Átfogó vizsgálatok

A Petőfi Szülőház és Emlékmúzeum gazdálkodásának átfogó ellenőrzése

Az ellenőrzés célja: 

· az intézményi gazdálkodás törvényességét, szabályszerűségét biztosították-e a tervezés, a költségvetés végrehajtása, a vagyongazdálkodás és a zárszámadás során;

· az intézmény szakmai és gazdálkodási munkájában érvényesült-e a feladatellátás leghatékonyabb, leggazdaságosabb módjára való törekvés;

· a gazdálkodás területén megfelelően érvényesültek-e a szabályszerűségi követelmények.

Az intézmény az ellenőrzött időszakban az elemi költségvetést az előírt határidőn belül elkészítette. Azonban az Ámr. 37. §-ában foglaltaknak a 2007. évben csak részben tett eleget. Az elemi költségvetés tartalmazza ugyan a kiadásokat és bevételeket tevékenységenkénti, előirányzatonkénti részletezettségben; a személyi juttatásokat és a létszámösszetételt; valamint az előirányzatokat megalapozó számításokat. A költségvetési feladatmutatók állománya és a teljesítménymutatók a 2007. évi költségvetésben nem szerepelnek, azok csak a 2005., és a 2006. évi elemi költségvetésben kerültek feltüntetésre. 

Az ellenőrzött években több alkalommal történt előirányzat-módosítás, az Ámr. 53. § (1) bekezdésének megfelelően, képviselő-testületi jóváhagyással.

A módosításokról vezetett nyilvántartás nem minden esetben egyezett meg a Polgármesteri Hivatal Pénzügyi Osztályán vezetett adatok a VGH által vezetett adatokkal. 

2005-ben 5 alkalommal történt módosítás, viszont az intézménynél 3 módosítás bejegyzése található. 

2006-ban 6 alkalommal módosították a Pénzügyi Osztály adatai szerint, azonban a VGH nyilvántartásában szerepel 32/2006. számú rendelet módosítás, ellenben ilyen számú módosítás nem történt. Ez a 16/2006. számú módosítás adataival egyezik meg helytelenül. 

2007-ben 7 alkalommal kellett módosítani az elemi költségvetésen. Az intézmény ebben az évben csak egy alkalommal jegyezte fel a az előirányzat változást, a 7/2007. (IV.19.); 10/2007 (VI.21.) rendelet módosítás hiányzik.

Az önkormányzat költségvetéséből finanszírozott céljellegű támogatások felhasználása:

Az intézmény a vizsgált években többnyire a Művelődési, Közoktatási és Sportbizottságtól, a Polgármestertől, valamint a Szlovák Kisebbségi Önkormányzattól nyert el pályázati pénzeszközöket, illetve támogatásokat. 

A Petőfi Szülőház és Emlékmúzeumnál a határozatokról nincs nyilvántartás, számlákkal nem igazolták, hogy ténylegesen mire fordították ezen pénzeszközt. A VGH-nál megtalálhatóak a nyilvántartások, összesítések, feljegyzések, viszont a határozatok mellett nem találhatóak számlák, nem bizonyítható, hogy a kijelölt célra használták fel. 

Az intézmény az engedélyezett létszámkeretet a vizsgált évek során betartotta, a fenntartó által jóváhagyott engedélyezett státuszok kerültek betöltésre. 

A személyi nyilvántartásokra jellemző a „túldokumentáltság”, amely zavaró körülmény. A személyügyi dokumentumon ceruzával, hibajavítóval történt javítás, illetve bejegyzés található, azonban a javítás dátuma, a javító aláírása nem található. A revízió megállapította, hogy a közalkalmazottak fizetési fokozatba sorolása nem minden esetben a vonatkozó jogszabálynak megfelelően történt.

A számviteli rend és bizonylati fegyelem vonatkozásában az intézmény nem minden esetben tartotta be a számviteli törvény, a 249/2000. (XII.24.) Korm. rendelet és a 217/1998. (XII.30.) Korm. rendelet vonatkozó előírásait. 

A bizonylatokon előfordultak szabálytalan javítások. A befogadott bizonylatok közül több számla nem felelt meg a számviteli törvény és az ÁFA törvény által előírt tartalmi követelményeknek.

A revízió az ellenőrzési jelentésben javaslatokat tett a hiányosságok megszüntetésére az intézményvezető részére. Az ellenőrzés befejezéseként realizáló tárgyalás megtartására került sor, továbbá az intézményvezető az ellenőrzési jelentésben foglaltaknak megfelelően intézkedési tervet készített. Az ellenőrzési jelentésben tett javaslatok és az intézkedési tervben foglaltak megvalósulását a revízió a következő költségvetési évben utóellenőrzés keretében felülvizsgálja.

2. Témavizsgálat

2.1. . A jubileumi jutalomra való jogosultság megállapításának szabályszerűsége

Az ellenőrzés célja: annak megállapítása, hogy a 2008. évre tervezett jubileumi jutalomra való jogosultságot a jogszabályi feltételeknek megfelelően állapították-e meg.

A jubileumi jutalomra jogosító feltételek minden intézmény esetében fennálltak. 

Az intézmények a vizsgált időszakban 8 közalkalmazottnál 3 esetben nem megfelelő összegben tervezték a jubileumi jutalom mértékét, amelyek megállapításánál a Kjt. 85. § (7) bekezdése i) pontja szerint a közalkalmazott un. illetményét kell figyelembe venni, tehát az illetmény-kiegészítés és az illetménypótlékok figyelmen kívül maradnak. 

A Humán Szolgáltató Központ egyik dolgozójánál (Lné. K. I.) a jubileumi jutalom összegének számításánál figyelmen kívül hagyta a Kjt. 66. § (2) bekezdésében meghatározott illetmény-növekményt, amely a jubileum jutalom alapjába beszámít.

Egy másik dolgozó (G. Lné.) esetében a garantáltan felüli illetményt hagyta figyelmen kívül. A két közalkalmazottnál a költségvetésben összesen 40.300 Ft-tal kevesebbet terveztek a jubileumi jutalomra.

Petőfi Sándor Városi Könyvtár esetében egy fő jogosult (F. E.) a jubileumi jutalomra, azonban a számításnál az intézmény figyelmen kívül hagyta a garantáltan felüli illetményt. Az eltérés 7600 Ft többletkiadást jelent.

A Petőfi Szülőház és Emlékmúzeum esetében egy dolgozó (V. Fné) jogosult a jubileumi jutalomra. A 2008. évi költségvetésben nem tervezték be, mert a dolgozó írásban benyújtott kérelme alapján 2008. április 10-én előrehozott öregségi nyugdíjazását kérte; felmentési idejét tölti. Mivel a munkavállaló rendelkezik több, mint 35 év közalkalmazotti jogviszonnyal, így a Kjt 78. § (4) bekezdését kell alkalmazni. 

Az Egészségügyi Szolgálat két dolgozó esetében a jubileumi jutalmat a jogosultsági idő előtt fizették ki, megsértve ezzel a Kjt 78. § (4) bekezdését. Sz. Lné. munkavállalónál az intézmény a jubileumi jutalmat 2008. május 27-én fizette ki, ellenben 2008. május 31-én lett jogosult.

K. A. dolgozónál a jubileumi jutalmat az intézmény 2008. augusztus 27-én fizette ki, azonban 2008. augusztus 29-én lett jogosult. 

A többi intézménynél az ellenőrzés időpontjáig esedékes kifizetések a Kjt. 78. §-nak megfelelő időpontban megtörténtek.

A revízió részére bemutatott személyzeti anyagok három intézmény, a Petőfi Szülőház és Emlékmúzeum; az Egészségügyi Szolgálat és a Városi Alapfokú Művészetoktatási Intézmény esetében nem található közalkalmazotti nyilvántartás (Kjt. 5. számú melléklete), amely a jubileumi jutalommal kapcsolatos kötelező tartalmi elemeket tartalmazza. 

A Kiskőrös Város Hivatásos Önkormányzati Tűzoltóság esetében 10 fő jogosult jubileumi jutalomra. 
A 4 fő a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény (a továbbiakban: Hszt.) alapján járó jubileumi jutalomban részesült. 

Egy fő (P. D.) esetében a jubileumi jutalmat a jogosultsági idő előtt kifizették, megsértve ezzel a Hszt. 110. § (2) bekezdését, amely alapján a jubileumi jutalom a szolgálati viszonyban töltött idő elérésének napján esedékes. A jubileumi jutalmat 2008. szeptember 11-én fizették ki, a jogosultság viszont 2008. szeptember 15-én esedékes.

3. Célvizsgálatok

3.1. Kiskőrös Város Polgármesteri Hivatala 2008. március 09-én tartott népszavazás pénzügyi elszámolás ellenőrzéséről

Az ellenőrzés célja annak megállapítása volt, hogy, a választási feladatokhoz biztosított pénzeszközök kiadásainak (személyi, dologi kiadások) elszámolását a jogszabályi előírások betartásával végezték- e.

A választási kiadásokat és bevételeket számvitelileg elkülönítetten kezelték, a 751 175 számú Országgyűlési képviselőválasztással kapcsolatos feladatok végrehajtása szakfeladatra könyvelték el. A népszavazást a költségvetésben előre nem tervezték be, utólag készül el a költségvetés módosítása.

3.2. A Polgármesteri Hivatalnál az egyes normatív típusú illetve szociális rászorultságtól függő pénzbeli ellátások jogszerűségének ellenőrzése

Az ellenőrzés célja: annak megállapítása, hogy az egyes pénzbeli ellátások megállapítása során a jövedelemhatárokat illetve vagyoni állapotokat a jogszabályok előírásai szerint veszik-e figyelembe. Az ellátások folyósítása (kifizetése) a jogszabályok és a helyi rendeletek által előírt dokumentumokkal alátámasztva történik-e. 

1. Időskorúak járadéka

A véletlenszerűen ellenőrzött kérelmek elbírálása a jogszabályi követelményeknek megfelelt. A pénzbeli ellátás megállapításához szükséges dokumentumokat benyújtották, a jövedelmi határoknak megfeleltek. 

A 46/1/2008. és a 47/1/2008. számú ügyiratokban a kérelem formanyomtatványon a dátumot hibajavítóval átjavították, viszont a javítás dátuma és javító aláírása nem szerepel. 

2. Rendszeres szociális segély

Megállapítható, hogy az ellenőrzött kérelmek elbírálása megfelelt a jogszabályi követelményeknek, a szükséges, indokolást alátámasztó igazolások megtalálhatóak, hiányosság nincsen. Rendszeres szociális segély egészségkárosodottaknak és nem foglalkoztatottak részére lett megállapítva.

3. Ápolási díj

A véletlenszerűen ellenőrzött kérelmek elbírálása a jogszabályi követelményeknek megfelelt. A jövedelemhatárokat betartották, a háziorvosi igazolásokat csatolták.  

4. Lakásfenntartási támogatás

Az ellenőrzött kérelmek elbírálása megfelelt a jogszabályi követelményeknek, tartalmazzák a szükséges igazolásokat (jövedelemigazolások, vagyonnyilatkozatok) a támogatás megállapításához. 

5. Átmeneti segély 

A 1374/1/2008. számú átmeneti segély ügyiratban a kérelem formanyomtatványon a javítás áthúzással történt. A javítás dátuma és a javító aláírása nem szerepel. Javaslom, hogy a jövőben, ha a kérelem formanyomtatványon az adatokban történik változás, új kérelem benyújtására kerüljön sor. 

6. Temetési segély 

Az ügyiratok tartalmazzák a szükséges dokumentumokat, számlákat, a jövedelemhatárokat a jogszabályok szerint betartották.

A 46/1/2008. 47/1/2008. és a 1374/1/2008. számú ügyiratokban a kérelem formanyomtatványon hibajavítóval illetve tollal történt javítás, azonban a javítás dátuma és javító aláírása nem szerepel. 

3.3. Készpénz kezelésének ellenőrzése a Humán Szolgáltató Központnál

Az ellenőrzés célja: annak megállapítása, hogy az intézmény betartja-e a pénzkezelés tekintetében a jogszabályok és a belső szabályzatok előírásait. Vizsgálandó, hogy megfelelő-e a belső szabályozottság. Továbbá biztosítottak-e a szabályszerű pénzkezelés tárgyi és személyi feltételei.

Az ellenőrzés során az alábbiak nyertek megállapítást:
A kiadásról „Kiadási pénztárbizonylatot” állítottak ki és a forgalmat a rovatelszámolási íven vezették. Az íven szerepelt összeg megegyezett a számlák összegével. A számlák alaki és tartalmi követelményeknek megfeleltek. Az utalvány rendeletekről azonban hiányzott az érvényesítő és az ellenjegyző aláírása megsértve ezzel az államháztartás működési rendjéről szóló 217/1998. (XII.24.) Korm. rendelet (a továbbiakban: Ámr.) 134. § (8) bekezdését.
A vizsgált időszakban nem szabályozták, hogy ki jogosult az ellátmány felvételére, írásba foglalt meghatalmazás nem készült, ennek pótlása mielőbb szükséges.

A bevételek feladása a megállapodásban rögzített határidőn belül nem minden esetben történt meg. 

A térítési díjak nyilvántartására, beszedésére, elszámolására vonatkozóan külön írásos szabályozás nincs. 

A számviteli bizonylatokon szabálytalan áthúzások vannak megsértve ezzel a Bizonylati szabályzat 7.1., 7.2. pontokat.

3.4. Nem rendszeres személyi juttatások ellenőrzése az Egészségügyi Szolgálatnál
Az ellenőrzés célja: annak megállapítása, hogy az intézménynél a nem rendszeres személyi kiadások előirányzat felhasználása az előirányzat felhasználási terv ütemezésének megfelelően történik-e.

2008. költségvetési évre kötelező jellegű és nem kötelező nem rendszeres személyi juttatásokat terveztek. Kötelező jellegű a kereset-kiegészítés, illetve a jubileumi jutalom. 

Kereset-kiegészítés

A vizsgált időszakban, 2008. március hónapban kereset-kiegészítésben 3 fő részesült egy alkalommal. A 75177-9 szakfeladaton a „Közalkalmazottak egyéb munkavégzéshez kapcsolódó juttatás” előirányzat 601.000Ft keretösszegből összesen 250.000 Ft, azaz 2*100.000 és 1*50.000Ft került kifizetésre. A kötelezően előírt 2%-os kereset-kiegészítésből teljesült. A kifizetést a kifizetési jegyzék támasztja alá. 

Jubileumi jutalom
Jubileumi jutalomban a vizsgált időszakban 1 fő jogosult, aki 2008. május 31-én nyugdíjba vonult. A jutalom megállapításához szükséges feltételek fennálltak, az alapjául szolgáló időtartam dokumentált, 35 év 1 hónap 9 nap. A Kjt. 78. § (4) bekezdése alapján a közalkalmazott legalább harmincöt évi közalkalmazotti jogviszonnyal rendelkezik, a negyvenéves közviszonnyal járó jubileumi jutalmat részére a jogviszony megszűnésekor ki kell fizetni. A 35 éves közalkalmazotti jogviszony alapján a közalkalmazott a Kjt. 78. § (1)-(2) bekezdései alapján öt havi alapilletménynek megfelelő 907.500 Ft jubileumi jutalmat kapott, amelyet a kifizetési jegyzék igazol. A 2008. évi költségvetésben tervezték. 

Egyéb nem rendszeres személyi juttatások:

1. utazási költségtérítés

2. természetbeni étkezés,

3. étkezési jegy,

4. területi pótlék, 

5. belföldi kiküldetés

Utazási költségtérítés 

Az Egészségügyi Szolgálatnál 1 fő kap utazási költségtérítést. 

Megtalálható a bérlethez kapcsolt kifizetési jegyzék, valamint az utalvány rendelet. A 2008. január, február, március hónapban az Utalvány rendeletről (IEK08S 0000192; IEK08S 0000375; IEK08S 0000481) hiányzik az érvényesítő és az ellenjegyző aláírása, megsértve ezzel az államháztartás működési rendjéről szóló 217/1998. (XII.24.) Korm. rendelet (a továbbiakban: Ámr.) 134. § (8) bekezdését.

Étkezési jegy, természetbeni étkezés

A nyilvántartási listát nem kezelték szigorú számadási bizonylatként, megsértve ezzel a megállapodás 6.14. bekezdését, amely alapján a költségvetési szerv feladata a szigorú számadású bizonylatok nyilvántartása.  

A bérlettérítés utalvány rendeleteiről (IEK08S 0000192; IEK08S 0000375; IEK08S 0000481), valamint a belföldi kiküldetés utalvány rendeletéről (IEK08S 0000376) hiányzik az érvényesítő és az ellenjegyző aláírása, megsértve ezzel az államháztartás működési rendjéről szóló 217/1998. (XII.24.) Korm. rendelet (a továbbiakban: Ámr.) 134. § (8) bekezdését.

A nyilvántartási listát nem kezelték szigorú számadási bizonylatként, megsértve ezzel a megállapodás 6.14. bekezdését, amely alapján a költségvetési szerv feladata a szigorú számadású bizonylatok nyilvántartása
Területi pótlék

Területi pótlékot 6 védőnő, személyenként bruttó 61.000 Ft-ot kapott; a terület nagyságától függően 2 fő 12.500 Ft-ot 4 fő 9000 Ft-ot. Az összeget a költségvetésben névre szólóan tervezték. A kifizetést a bérjegyzék támasztja alá. 

Belföldi kiküldetés

A vizsgát időszakban két alkalommal került sor belföldi kiküldetésre. 2008. februárban, illetve áprilisban. Mind a kétszer Kiküldetési rendelvényen számolt el.
Megtalálható az utazás célját igazoló meghívó, a kifizetési jegyzék. A jogszabálynak megfelelően a gazdasági vezető az Utalvány rendeleten számolt el, ellenben (IEK08S 0000376) számú Utalvány rendeleten hiányzik érvényesítő és a az ellenjegyző aláírása megsértve ezzel az Ámr. 134. § (8), illetve a 135. § (3) bekezdéseit. 

3.5. A közalkalmazottak alkalmazási feltételeknek való megfelelőségi vizsgálata, valamint a besorolások ellenőrzése a Városi Alapfokú Művészetoktatási Intézménynél.

Az ellenőrzés célja: annak megállapítása, hogy az intézmény a vonatkozó jogszabályokban meghatározott képesítési követelményeknek megfelelő személyeket alkalmaz-e. A közalkalmazottak iskolai végzettség, a szolgálati idő és a betöltött munkakör alapján megfelelő kulcsszámba sorolták-e. Az illetményeket és a pótlékokat jogszerűen állapították-e meg.

Az intézmény az engedélyezett létszámkeretet betartotta, a fenntartó által engedélyezett státuszok kerültek betöltésre.

A személyzeti iratok tételes vizsgálata során megállapítható, hogy a munkavállaló és a munkáltató között kötött munkaviszonyt létesítő okirat több példánya eltérő tartalommal készült. 3 esetben fordult elő, hogy ugyanazon időtartamra közalkalmazotti kinevezés és megbízási szerződés is létrejött. 

Továbbá a kiállított dokumentumok többsége nem felel meg a jogszabályi követelményeknek. A dolgozók többségénél ceruzával vagy hibajavítóval történt javítása kinevezési okiratok valamelyikén. A javítás dátuma, illetve a javító aláírása azonban nem található a dokumentumokon, megsértve ezzel a Bizonylati szabályzat 7.1. és a 7.2. pontban foglaltakat.
Megállapítható, hogy egy munkavállaló (Zs. Gy.) személyzeti anyagából hiányzik a fizetési osztályt (F 10) alátámasztó főiskolai oklevél megsértve ezzel a Kjt. 61. § (1) bekezdését.
3 esetben fordult elő, hogy egy időtartamra közalkalmazotti kinevezés és megbízási szerződés is létrejött, illetve került megkötésre.

Több esetben előfordult, hogy a közalkalmazott kinevezés nyomtatványon, illetve megbízási szerződés nyomtatványon hiányzik a közalkalmazott aláírása, illetve az aláírás helyett a „Postázva” írás olvasható, megsértve ezzel a Kjt. 21. § (1) bekezdését. 

Az intézmény figyelmen kívül hagyta a Közokt. törvény 17. § k) pontja képesítési követelményekre vonatkozó előírásait, amikor nem a szakiránynak megfelelő végzettségű tanárok oktattak a különbféle tanszakokon. 

3.6. Követelések analitikus és főkönyvi nyilvántartásának, beszedésének ellenőrzése a Polgármesteri Hivatalnál

Az ellenőrzés célja: annak megállapítása, hogy a követelések analitikus nyilvántartása és a főkönyvi könyvelés közötti egyezőség, valamint a beszámoló és a követelések év végi leltárának egyezősége biztosított-e. A kapcsolódó könyvviteli és egyéb nyilvántartások, bizonylatok megfelelnek-e a számviteli előírásoknak. 

A követelésekkel szemben támasztott követelményeket a Kiskőrös Város Önkormányzatának és Polgármesteri Hivatalának 6677/2005. számú számviteli politika 6.2. (negyedéves zárlati feladatok), 6.4. (éves zárlati feladatok), 6.5. (beszámolók készítése), 10.8. (követelések értékvesztés elszámolása) pontjai tartalmazzák. 
A vizsgált időszakban a következő követelések merültek fel:

1. Adósok: magánszemélyek kommunális adója, idegenforgalmi adó, iparűzési adó, késedelmi pótlék, bírság, egyéb adó, illeték, talajterhelési díj, idegen adó.

2. Követelések áruszállításból, szolgáltatásokból (vevők): bérleti díjak, közterület, garázs, bérlakás

3. Egyéb követelések: 

a) Tartósan adott kölcsönök: Állami ház, szociális lakás törlesztő, munkáltatói kölcsön, intézményi munkáltatói kölcsön, bérlakás értékesítés

b) Egyéb hosszúlejáratú követelés: Képtár értékesítés

c) Intézményi követelés: a Városi Gazdasági Hivatal (a továbbiakban: VGH) leltára

A szociális lakás törlesztéséről, a munkáltatói kölcsönről, illetve az intézményi munkáltató kölcsönről vezetett IV. negyedéves analitikus nyilvántartás hiányos. 

A leltározási ütemtervben megjelölt leltározást írásban kiadott leltározási utasításban kell elrendelni, amelyet átvételi elismervény ellenében meg kell küldeni a leltározásban résztvevőknek, ellenben ennek megküldésére nem került sor, megsértve ezzel a leltározási szabályzat 2.5. pontját.
A leltárellenőr, leltárfelelős, leltározó személy megnevezése nem található sem a szabályzatban, sem a munkaköri leírásokban, célszerű lenne a leltározásban résztvevőket a munkaköri leírásban rögzíteni.

3.7. A Humán Szolgáltató Központnál a bölcsődei kihasználtság vizsgálata, valamint a bölcsődei étkezési térítési díjak elszámolásának ellenőrzése.

Az ellenőrzés célja: annak megállapítása, hogy az intézmény betartja-e a pénzkezelés tekintetében  a jogszabályok és a belső szabályzatok előírásait. Vizsgálandó, hogy megfelel-e a belső szabályozottság. Továbbá biztosítottak-e a szabályszerű pénzkezelés tárgyi és személyi feltételei.

A vizsgált időszakban nem szabályozták, hogy ki jogosult az ellátmány felvételére, írásba foglalt meghatalmazás nem készült, ennek pótlása mielőbb szükséges.

Egyetlen utalvány rendeleten nem található az érvényesítő és az ellenjegyző aláírása megsértve ezzel az Ámr. 134-135. § .

A térítési díjak nyilvántartására, beszedésére, elszámolására vonatkozóan külön írásos szabályozás nincs. 

A kiadásról „Kiadási pénztárbizonylatot” állítottak ki és a forgalmat a rovatelszámolási íven vezették. Az íven szerepelt összeg megegyezett a számlák összegével. A számlák alaki és tartalmi követelményeknek megfeleltek. 
A bevételek feladása a megállapodásban rögzített határidőn belül nem történt meg.

A számviteli bizonylatokon szabálytalan áthúzások vannak megsértve ezzel a Bizonylati szabályzat 7.1., 7.2. pontokat.

4. Utó-vizsgálatok

4.1. A Polgármesteri Hivatal igazgatási tevékenysége dologi kiadásainak ellenőrzése
Az ellenőrzés célja: annak megállapítása, hogy az önkormányzati hivatali igazgatási tevékenységén belül a dologi kiadásokra biztosított előirányzat gazdaságosan, racionálisan került-e felhasználásra, a 2005. évi ellenőrzési megállapítások hasznosultak-e.

Kiskőrös Város Polgármesteri Hivatala (továbbiakban: Hivatal ) bevételi és kiadási előirányzat nyilvántartással rendelkezik, amelynek folyamatos vezetése megtörtént.

A kiadási előirányzat nyilvántartás alapján a dologi kiadások tekintetében a következő időpontokban és összegekben került sor rendelet alapján előirányzat módosításra:

· 2007. április 19.


+926 e Ft

· 2007. június 21.


+319 e Ft

· 2007. szeptember 20.

+1.358 e Ft

· 2007. november 22.

-1.014 e Ft

· 2007. december 20.

0 Ft

A dologi kiadások eredeti előirányzata és a módosított előirányzata közötti eltérés 1.589 e Ft.

Az eltérés az előirányzat rendeletmódosításokkal történt változásaiból adódik, amely részletezve az alábbiak szerint alakult:

7/2007. (IV.19.)  számú önk rendelet módosítás:
+926 e Ft

10/2007. (VI.21.) számú önk.rendelet módosítása:  +319 e Ft

13/2007. (IX.20.) számú önk.rendelet módosítása: +1.358 e Ft

17/2007 (XI.22.) számú önk. rendelet módosítása: -1.014 e Ft

A 2006. évi pénzmaradvány felosztásáról a 2006. évi zárszámadásról szóló rendelet alapján, továbbá Kiskőrös Város Költségvetéséről szóló 5/2007. (III.1) önk rendelet módosítása rendelkezett. A hivatal igazgatási feladatok dologi kiadásaira – papír írószer nyomtatvány beszerzésére, illetve a riasztófelügyeletre - kötött pénzeszközként összesen 926 e Ft került felosztásra.

A 10/2007. (VI.21) számú önk.rendelet módosításában az egyéb kommunikációs szolgáltatások előirányzata növekedett 319 e Ft-al.

A 13/2007. (IX.20) számú önk.rendelet módosítása során 1.358 e Ft előirányzat növekedés került beépítésre az átkerülő intézmények karbantartási feladatai miatt.

A 17/2007. (XI.22.) számú önk. rendelet módosítása során a dologi kiadások előirányzata az alábbi tételek beépítésével növekedett - könyvbeszerzés: 326 e Ft + ÁFA, Karbantartás kisjavítás szolgáltatás 1.222 e Ft + ÁFA, ÁHT kív. Tov. Száml. Szolg: 1.813 e Ft + ÁFA  – és az alábbi tétellel csökkent 4.4982 e Ft Kistérségi ép.hat.feladatok ellátása. Az előirányzat a növekedések és csökkenések miatt 1.014 e Ft-al csökkent.

A kiemelt előirányzaton belüli előirányzatok teljesülése az alábbiak szerint alakult: 

A készletbeszerzés előirányzat pénzügyi teljesítése (teljesítés/módosított előirányzat*100)  87%-os, a szolgáltatások pénzügyi teljesítése 88%-os, az egyéb dologi kiadások előirányzatainak pénzügyi teljesítése 95%-os, az egyéb folyó kiadások pénzügyi teljesítése 109%-os. A vizsgált időszakban a kiemelt előirányzat pénzügyi teljesítése a részelőirányzatok figyelembe vételével  90,43%-os.

A tervezés megalapozottsága (teljesítés/módosított előirányzat*100) a kiemelt előirányzaton belül az alábbiak szerint alakultak: 

Készletbeszerzés

  93,88%

Szolgáltatások

106,38%

Egyéb dologi kiadások 
  58,48%
Egyéb folyó kiadások:
108,99%

A tervezés megalapozottsága a szolgáltatások és az egyéb dologi kiadások tekintetében meghaladta az eredeti előirányzatot ezért az év közbeni előirányzat módosítás indokoltnak mondható. 

Összességében elmondható, hogy a rendelkezésre álló kiemelt előirányzattal a Hivatal jól gazdálkodott, a rendelkezésre álló előirányzatot nem lépte túl. 

Az év közbeni teljesítés adatok, valamint az előirányzat felhasználási ütemterv adatainak figyelembevételével a reális tervezés szintje még jobban megközelíthetővé válik. 

A Hivatal kötelezettségvállalás nyilvántartása a kötelezettségvállalás összegét nem tartalmazza, továbbá a nyilvántartás nem a kötelezettségvállaló megnevezését rögzíti, megsértve ezzel az Ámr. 134.§ (3) bekezdésében meghatározottakat.

A pénzforgalmi analitikában szereplő tételek közül véletlenszerűen került ellenőrzésre néhány számla. 

A számlák ellenőrzése során megállapítást nyert, hogy néhány esetben hiányzik a kötelezettségvállalás nyilvántartásba vételének sorszáma, az ellenjegyző aláírása.

Az utalványok nem tartalmaznak minden adatot, amelyet a jogszabály a külön írásbeli rendelkezésként elkészített utalványra vonatkozóan előír.

II. A belső ellenőrzés által tett megállapítások és javaslatok hasznosítása

A javaslatok hasznosulásának tapasztalatai

Az ellenőrzési megállapítások, következtetések, ajánlások és javaslatok a jogszabályi előírások alapján, a vizsgált költségvetési szerv sajátosságait figyelembe véve készültek el, melyek a szervezetek további szabályszerű működését, hatékony, eredményes, gazdaságos feladatellátását segítik elő.

Az intézményekben a gazdálkodásra vonatkozó jogszabályi előírások be nem tartásából eredő hibák, hiányosságok megszüntetésén túl intézkedtek az intézményi rend, fegyelem fokozottabb biztosítása, a hatékonyabb szakmai feladat ellátás érdekében.

III. Az ellenőrzési tevékenység fejlesztésére vonatkozó javaslatok

A 193/2003. (XI. 26.) Kormányrendelet előírásai szerint a belső ellenőrnek tevékenységét a vonatkozó jogszabályok, a nemzetközi belső ellenőrzési standardok, a pénzügyminiszter által közzé tett módszertani útmutatók és a belső ellenőrzési vezető által kidolgozott, a költségvetési szerv vezetője által jóváhagyott belső ellenőrzési kézikönyv, s az abban meghatározott iratminták alapján kell végezni.

A belső ellenőrzési tevékenység során kiemelt figyelmet kell fordítani a hatékonyság, gazdaságosság vizsgálatára. 

A fentiek alapján javasolom, hogy a Képviselő-testület az önkormányzat 2008. évi belső ellenőrzéséről és a felügyelt költségvetési szervek pénzügyi-gazdasági ellenőrzéséről szóló éves összefoglaló ellenőrzési jelentést fogadja el.

Kiskőrös, 2009. április 14.

Domonyi László sk.

polgármester

Összeállította:

Szőke Katalin

revizor

HATÁROZAT-TERVEZET

A Képviselő-testület az önkormányzat 2008. évi belső ellenőrzéséről és a felügyelt költségvetési szervek pénzügyi-gazdasági ellenőrzéséről szóló éves összefoglaló ellenőrzési jelentést elfogadja.

